CELEX: 62013CN0678
Language: sl
Date: 2013-12-19 00:00:00
Title: Zadeva C-678/13: Tožba, vložena 19. decembra 2013 – Evropska komisija proti Republiki Poljski

1.3.2014   
            
            
               SL
            
            
               Uradni list Evropske unije
            
            
               C 61/5
            
         Tožba, vložena 19. decembra 2013 – Evropska komisija proti Republiki Poljski
   (Zadeva C-678/13)
   2014/C 61/08
   Jezik postopka: poljščina
   
      Stranki
   
   
      Tožeča stranka: Evropska komisija (zastopnika: L. Lozano Palacios in D. Milanowska)
   
      Tožena stranka: Republika Poljska
   
      Predloga tožeče stranke
   
   Tožeča stranka Sodišču predlaga, naj
   
               —
            
            
               v skladu s členom 258(1) Pogodbe o delovanju Evropske unije ugotovi, da Republika Poljska s tem, da je uporabila nižjo stopnjo DDV, med drugim za naslednje, v prilogi št. 3 poljskega zakona o DDV navedene dobave v zvezi z medicinskimi napravami, medicinskimi pripomočki in zdravili, ni izpolnila svojih obveznosti iz členov od 96 do 98, v povezavi s prilogo III Direktive o DDV (1):
               
                           —
                        
                        
                           medicinske naprave, pripomočke in druge naprave, ki niso namenjene izključno osebni rabi za invalide in/ali se običajno ne uporabljajo za lajšanje ali zdravljenje invalidnosti;
                        
                     
                           —
                        
                        
                           proizvodi, kot so dezinfekcijska sredstva, proizvodi in preparati za farmacevtsko rabo negovalni proizvodi, ki niso zdravila, ki se običajno uporabljajo za zdravstveno nego, preprečevanje bolezni ter zdravniško in veterinarsko zdravljenje, oziroma proizvodi za preprečevanje zanositve in sanitarno zaščito;
                        
                     
         
               —
            
            
               Republiki Poljski naloži plačilo stroškov.
            
         
      Tožbeni razlogi in bistvene trditve
   
   Komisija v utemeljitev svoje tožbe navaja, da je Republika Poljska uporabila nižjo stopnjo DDV za proizvode, ki se ne uvrščajo med kategorije proizvodov iz Priloge III k Direktivi o DDV. Vendar naj bi se te proizvode obdavčilo z običajno stopnjo, ker ne spadajo med izjeme iz člena 98(2) Direktive.
   Spornih proizvodov naj ne bi bilo mogoče opredeliti kot zdravila, ki se običajno uporabljajo za zdravstveno nego, preprečevanje bolezni ter zdravniško in veterinarsko zdravljenje, niti jih ni mogoče opredeliti kot naprave, ki so običajno namenjene zdravljenju invalidnosti in so izključno namenjeni za osebno rabo invalidov. Poleg tega naj bi veliko kategorij proizvodov, za katere se v skladu s poljskimi določbami uporablja nižja stopnja DDV, nejasno in netočno opredeljenih, kar onemogoča ugotovitev za katere proizvode dejansko gre.
   
      (1)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost, (UL L 347, str. 1).